Diari Oficial de la Generalitat Valenciana


Sumari del DOGV 9149, del 12-08-2021 (2021/8344)

Informació pública de l'aprovació de l'informe ambiental i territorial estratègic de la modificació de l'estudi de detall de la unitat d'execució 4.11.
-------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8344


Data del document
:   29-07-2021

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * pla d'urbanisme

Informació pública de l'aprovació de l'informe ambiental i territorial estratègic de la modificació de l'estudi de detall de la unitat d'execució 4.11. [2021/8344]  
En data 6 de juliol de 2021, la regidora delegada d'Area de Gestió de la Ciutat i Seguretat ha emés el Decret número 3222/2021, que diu literalment:  
  
«Assumpte: avaluació ambiental territorial i estratègica del projecte de modificació de l'estudi de detall de la unitat d'execució 4.11, presentat per Inversiones Inmobiliarias Padre Méndez 192, SL.  
Planejament actual, objecte i àmbit de la modificació  
El planejament vigent ve constituït pel Pla general d'ordenació urbana de Torrent i l'estudi de detall de la unitat d'execució 4.11.  
  
L'objecte de la proposta és revisar diverses determinacions de l'estudi de detall vigent, relatives a la composició de la façana, altura lliure de plantes, accés a terrasses privatives en planta baixa, remats de façana i proposta de materials i acabats.  
La modificació puntual de planejament projectada afecta sòl urbà urbanitzat i es tracta de la modificació d'elements d'ordenació detallada.  
  
Alternatives i justificació  
Al document inicial estratègic presentat es plantegen, a més de l'alternativa 0, consistent a no modificar el planejament, dues alternatives més, consistents la primera en la redacció d'un nou estudi de detall, i la segona en la modificació de l'estudi de detall vigent per a adaptar-lo a les demandes funcionals dels habitatges.  
Al document d'inici es justifica la conveniència de l'alternativa 2 escollida perquè permet adaptar-se a les noves demandes del mercat immobiliari, mantenint l'essència de l'estudi de detall vigent, en compliment del qual s'estan executant ja dos solars en l'illa urbana C de la unitat d'execució.  
Consultes realitzades  
D'acord amb l'informe emès per la cap de Servei Jurídic Administratiu de l'Àrea de Territori i Ciutat de data 28 de gener de 2021, el projecte s'ha sotmès a avaluació ambiental i territorial estratègica simplificada i s'han realitzat consultes, mitjançant providències de 16 de febrer de 2021, a les seccions de Medi Ambient i Planejament per tal de determinar els possibles efectes del projecte en el medi ambient i el territori.  
Com a conseqüència de les consultes, s'han emès informes per la Secció de Medi Ambient i per la Secció de Planejament el 17 i 23 de febrer respectivament.  
També, d'acord amb el que es proposava l'informe jurídic, mitjançant un ofici d'1 de març de 2021, s'ha efectuat consulta pel termini de 30 dies als propietaris de parcel·les afectades per la proposta de modificació de l'estudi de detall que no havien manifestat expressament la conformitat amb el projecte, sense que conste que hi hagen presentat cap al·legació.  
No s'han realitzat consultes a altres administracions ?mes enllà de la sol·licitud de l'informe a la Direcció General d'Aviació Civil de 3 de juny de 2021, el qual és preceptiu per a l'aprovació de l'estudi de detall- perquè segons els esmentats informes emesos, la modificació de planejament projectada no té efectes sobre altres elements, la competència dels quals corresponga a altres administracions, diferents de la servitud aeronàutica.  
Identificació i valoració dels possibles efectes en el medi ambient  
  
La Secció de Medi Ambient indica en el seu informe que la proposta d'estudi de detall no te efectes significatius en el medi ambient, i en concret que:  
- No produeix increment significatiu en el consum de recursos.  
- No suposa afecció sobre elements significatius del patrimoni natural.  
- No produeix afeccions significatives en biodiversitat, geodiversitat, fauna, flora, sòl aire, soroll o factors climàtics.  
  
La Secció de Planejament assenyala que la proposta de planejament:  
- No té incidència en el model territorial vigent, atès que no es modifica l'ordenació estructural.  
- No produeix afeccions significatives en el paisatge.  
- No es preveu que de l'aplicació del projecte es deriven o executen projectes ni activitats subjectes a avaluació d'impacte ambiental, ni influeix en altres plans o programes.  
- No afecta elements de patrimoni cultural.  
- No té efectes sobre elements estratègics del territori.  
S'assenyala que s'haurà d'incloure en la documentació de l'estudi de detall una anàlisi de la seua integració paisatgística en l'entorn d'acord amb el que disposa l'article 41 de la LOTUP; l'estudi de detall s'ha de remetre al que disposa el Pla acústic municipal i a les seues directrius, i ha de respectar la legislació vigent referent a les servituds aeronàutiques perquè l'àmbit està inclòs en la zona de servitud aeronàutica legal de l'aeroport de València.  
Consideracions jurídiques  
Primera. L'avaluació ambiental estratègica pertoca, d'acord amb allò que s'estableix als articles 22 del text refós de la Llei de sòl i rehabilitació urbana, aprovat pel Reial decret legislatiu 7/2015 de 30 d'octubre, 6 de la Llei 21/2013, de 9 de desembre, d'avaluació ambiental, i 46 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Segona. L'òrgan ambiental i territorial competent per a realitzar l'avaluació és, en aquest cas, l'Ajuntament, donat que es tracta d'una modificació d'un instrument de planejament que afecta únicament l'ordenació detallada de sòl urbà, segons disposa l'article 48 de la Llei 5/2014, d'ordenació del territori, urbanisme i paisatge.  
L'atribució de la funció de resoldre l'avaluació correspondria a l'alcalde, en virtut de la competència residual que li atorga l'article 124.4.ñ de la Llei de bases de règim local, si be les competències en matèria d'urbanisme estan delegades pel Decret núm. 2667/2019 en la tinenta d'alcalde de l'Àrea de Gestió de la Ciutat i Seguretat.  
  
Tercera. S'ha seguit la tramitació prevista als articles 50 i 51 de la Llei d'ordenació del territori, urbanisme i paisatge de la Comunitat Valenciana.  
  
Per tant, vistos els pronunciaments efectuats, i de conformitat amb l'informe de la cap de Servei Jurídic Administratiu de l'Àrea de Territori i Ciutat de 25 de juny de 2021, dispose:  
  
Primer  
Emetre informe ambiental i territorial estratègic favorable, en el procediment simplificat d'avaluació ambiental i territorial estratègica, de la proposta de modificació de l'estudi de detall de la unitat d'execució 4.11 promogut per Inversiones Inmobiliarias Padre Méndez 192, SL, i redactat per l'arquitecte José Vicente Meseguer Martínez, d'acord amb els criteris de l'annex VIII de la LOTUP, per no tindre efectes significatius sobre el medi ambient; tenint en compte que la modificació de l'estudi de detall a tramitar:  
- Haurà d'incloure en la documentació del projecte una anàlisi de la seua integració paisatgística en l'entorn d'acord amb el que disposa l'article 41 de la LOTUP.  
- S'ha de remetre al que disposa el Pla acústic municipal i a les seues directrius.  
- Ha de respectar la legislació vigent referent a les servituds aeronàutiques perquè l'àmbit està inclòs en la zona de servitud aeronàutica legal de l'aeroport de València  
  
Segon  
Publicar aquesta resolució en el Diari Oficial de la Generalitat Valenciana i informar-me el Ple.  
  
Contra aquesta resolució no es pot interposar cap recurs per no ser definitiu en via administrativa, sense perjudici que puguen utilitzar-se els mitjans de defensa que, segons dret, s'estimen convenients.»  
  
Torrent, 29 de juliol de 2021.- La tinenta d'alcalde delegada de l'Àrea de Gestió de la Ciutat i Seguretat: Inmaculada Amat Martínez.